  Майя Бывальцева Удмуртие куинь мобильной автоклубъёс вуизы. Соос Балезино, Дэри но Вотка ёросъёсын ужалозы. Со сярысь улосвыл тӧролэн но кивалтэтлэн пресс-службазы ивортӥз. Автоклубъёс кыдёкысь гуртъёсы вуыны луонлык сётозы, отын лулчеберет ужъюртъёсты возён экономика ласянь пайдатэм луэ. Соин ик питранъёс вылын клубъёс улосвыллы туж кулэ Александр Бречалов, Удмуртилэн тӧроезГудырикошконэ эшшо куинь автоклубъёс Можга, Сарапул но Ува ёросъёсы мынозы. Шуркынмон пумозь Глаз но Эгра ёросъёсы вуттыны чаклало. «Культура» йӧскалык ӵектосъя тямыс автоклубъёс басьтыны 39 миллион манетлэсь трос коньдон висъязы Автоклублэн кузов-фургонэз 15 квадрат метр быдӟа сценалы пӧрмыны быгатэ. Озьы ик отчы куара но тыл тӥрлык, видеопроектор, экран, 5 кВт кужымо генератор пуктэмын. Со сяна, книга ӝажыос, костюмъёсты ошылон интыос, учкисьёс понна бичаськись ӟусъёс вань.  Тегъёс: Лулчеберет Балезино Удмуртия гурт Дэри Воткаёрос  